ফিফা শান্তি পুরষ্কার

ফিফা শান্তি পুরস্কার হলো ফিফা কর্তৃক প্রদত্ত একটি শান্তি পুরস্কার। ২০২৫ সালের ৫ নভেম্বর মিয়ামিতে এই পুরস্কার ঘোষণা করা হয় এবং একই বছরের ৫ ডিসেম্বর ওয়াশিংটন ডি.সি.-র কেনেডি সেন্টারে আয়োজিত ২০২৬ ফিফা বিশ্বকাপের ড্র অনুষ্ঠানে প্রথমবারের মতো এই পুরস্কার প্রদান করা হয়। ফিফার ভাষ্যমতে, এই পুরস্কারের উদ্দেশ্য হলো "এমন ব্যক্তিদের পুরস্কৃত করা যারা শান্তির জন্য ব্যতিক্রমী ও অসাধারণ পদক্ষেপ গ্রহণ করেছেন এবং এর মাধ্যমে বিশ্বজুড়ে মানুষকে ঐক্যবদ্ধ করেছেন"। এই পুরস্কারের প্রথম প্রাপক হলেন ডোনাল্ড ট্রাম্প।

 ইতিহাস 
২০২৫ সালের ৫ নভেম্বর যুক্তরাষ্ট্রের মিয়ামিতে অনুষ্ঠিত ব্যবসায়ী নেতাদের এক সম্মেলনে এই পুরস্কার প্রবর্তনের ঘোষণা দেওয়া হয়।"What to know about FIFA's new peace prize and who might receive it". The Independent. 6 November 2025. Retrieved 30 November 2025.

 নির্বাচন 
থাম্ব|২০২৫ সালে মার্কিন রাষ্ট্রপতি ডোনাল্ড ট্রাম্প এবং কাতারের আমির তামিম বিন হামাদ আল থানির সাথে ফিফা সভাপতি ইনফান্তিনো
কীভাবে এই পুরস্কারের প্রাপক নির্বাচন করা হবে বা পুরস্কারের ধরন কী হবে, সে বিষয়ে ফিফা স্পষ্ট কিছু জানায়নি। দ্য নিউ ইয়র্ক টাইমসের প্রতিবেদন অনুযায়ী, ২০২৫ সালের অক্টোবরে পুরস্কারটি তৈরির আগে ফিফা কাউন্সিলে বা ফিফার সহ-সভাপতিদের সাথে এ নিয়ে কোনো আলোচনা করা হয়নি; ফলে নির্বাচনের মানদণ্ড নির্ধারণে তাঁদের কোনো মতামত ছিল না।

 পুরস্কার বিজয়ী 

 ডোনাল্ড ট্রাম্প 
২০২৫ সালের ৯ অক্টোবর, ফিফার বর্তমান সভাপতি জিয়ান্নি ইনফান্তিনো একটি ইনস্টাগ্রাম পোস্টে উল্লেখ করেন যে, গাজা শান্তি পরিকল্পনায় ভূমিকার জন্য ট্রাম্প এই পুরস্কার পাওয়ার যোগ্য।Crafton, Adam (2025-12-01). "Human Rights Watch questions FIFA over 'Peace Prize', receives no response". The New York Times. ISSN 0362-4331. Retrieved 2025-12-02. মার্কিন রাষ্ট্রপতি ডোনাল্ড ট্রাম্পের সাথে ঘনিষ্ঠতার কারণে ইনফান্তিনো সমালোচনার সম্মুখীন হয়েছেন।

২০২৫ সালের ৫ ডিসেম্বর কেনেডি সেন্টার ফর পারফর্মিং আর্টসে আয়োজিত ২০২৬ ফিফা বিশ্বকাপের ড্র অনুষ্ঠানে ট্রাম্প এই ফিফা শান্তি পুরস্কার গ্রহণ করেন। পুরস্কার হিসেবে ট্রাম্প একটি ট্রফি, একটি পদক এবং একটি সনদপত্র গ্রহণ করেন।

 আরো দেখুন 

 শান্তিতে নোবেল পুরস্কার

 তথ্যসূত্র 

বিষয়শ্রেণী:শান্তি পুরস্কার
বিষয়শ্রেণী:ফিফা পুরস্কার